

|  |
| --- |
|  |
| **Všetkým záujemcom** |
|  |
|  |
|  |

Vec

Odpoveď na žiadosť o vysvetlenie SP č.1 k predmetu zákazky: **Servisná podpora PACS vrátane aktualizácie softvéru a archivácie dát, ktoré boli zhromaždené počas existencie súčasného systému a rozšírenie licencie na počet ročných vyšetrení** v súlade s § 48 zákona č. 343/2015 Z.z. Zákona o verejnom obstarávaní. Zákazka bola zverejnená vo vestníku verejného obstarávania Úradu pre verejné obstarávanie Bratislava č. 163/2025 zo dňa 13.08.2025, 13203 - MSS a v Úradnom vestníku Európskej únie 527201-2025 zo dňa 12.08.2025

Otázka č.1 k žiadosti o vysvetlenie SP č.1:

Vážený verejný obstarávateľ, v nadväznosti na vyhlásenie VO Vás žiadame o zodpovedanie nasledovnej otázky/pripomienky.

Verejný obstarávateľ vo vyhlásení VO a v súťažných podkladoch uvádza záujem obstarať licencie systému PACS. Avšak uvádza konkrétny produkt bez presných technických požiadaviek na predmet zákazky.

Žiadame teda aby verejný obstarávateľ presne špecifikoval rozsah jednotlivých licencii s funkcionalitou a zároveň aby umožnil ostatným uchádzačom predložiť ponuku aj s iným riešením, ktoré bude uvedené licenčné/funkčné požiadavky spĺňať.

Odpoveď k otázke č.1 k žiadosti o vysvetlenie SP č.1:

Verejný obstarávateľ po dôkladnom zvážení trvá na zadefinovanom opise predmetu zákazky a pre odstránenie akýchkoľvek pochybností zdôrazňujeme, že predmetom verejného obstarávania nie je obstaranie nových licencií, ale rozšírenie existujúcich licencií.

Zároveň v súlade s § 42 zákona o verejnom obstarávaní, verejný obstarávateľ do Súťažných podkladov časť A – Pokyny na vypracovanie ponuky bod 2 dopĺňa odsek v nasledujúcom znení:

„Ponúkaný predmet zákazky musí spĺňať zadefinovanú špecifikáciu. Verejný obstarávateľ umožňuje ak by v špecifikácii predmetu zákazky, súhrn niektorých z uvedených parametrov alebo rozpätie parametrov identifikoval produkt konkrétneho výrobcu, možnosť predložiť v ponuke ekvivalent pod podmienkou, že takýto produkt bude spĺňať požiadavky na úžitkové, prevádzkové a funkčné charakteristiky, ktoré sú nevyhnutné na zabezpečenie účelu, na ktoré je predmet zákazky určený. Dôkazné bremeno identifikácie produktu konkrétneho výrobcu a splnenie úžitkovej, prevádzkovej a funkčnej charakteristiky je na strane záujemcu.”

Uvedený odsek je doplnený aj v editovateľnej forme opisu predmetu zákazky a rovnako aj Súťažných podkladov v časti C – Opis predmetu zákazky.

Doplnenia v Súťažných podkladoch sú vyznačené farebne. Doplnenie odseku ohraničeného úvodzovkami do Súťažných podkladov vyplýva priamo zo zákona o verejnom obstarávaní a teda je záväzné aj v prípade, ak by aj nebol odsek ohraničený úvodzovkami súčasťou Súťažných podkladov. Pre odstránenie akýchkoľvek pochybností, odsek uvedený v úvodzovkách dopĺňame do Súťažných podklaov.

**Verejný obstarávateľ má za to, že na základe vyššie uvedenej odpovede, dochádza len k vysvetleniu súťažných podkladov a nedochádza k úprave v dokumentoch potrebných na vypracovanie ponuky, preto termín na predkladanie ponúk ostáva nezmenený.**

Inštitút vysvetlenia súťažných podkladov v zmysle § 48 ZVO ako vyplýva zo samotného označenia, slúži na vysvetlenie, objasnenie alebo spresnenie súťažných podkladov zadaných verejným obstarávateľom v procese verejného obstarávania.